Diari Oficial de la Generalitat Valenciana


Sumari del DOGV 5421, del 04-01-2007 (2006/14727)

Resolució del director general de Salut Pública de data 7 de juny de 2006 recaiguda en l'expedient TO-262/05 sobre denegació de l'autorització sanitària d'ampliació d'activitat.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5421

Data del DOGV
:   04-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/14433


Data del document
:   02-11-2006

Organisme emissor
:   Conselleria de Sanitat

Tipus de document
:   Resolució

No s'ha pogut notificar de forma personal i directa a Estuchados  
Landete, SL., amb domicili a José Garrigós, 68, de Real de Montroy  
(València) la resolució del director general de Salut Pública de data 7  
de juny de 2006 recaiguda en l'expedient TO-262/05 sobre denegació  
de l'autorització sanitària d'ampliació d'activitat. Segons que disposa  
l'article 59.5 de la Llei 30/1992 de Règim Jurídic de les Administracions  
Públiques i del Procediment Administratiu Comú, es publica ara.  
València, 2 de novembre de 2006.- El director general de Salut  
Pública: Manuel Escolano Puig.  
Vist l'expedient TO-262/05 de sol·licitud d'autorització sanitària  
i inscripció en el Registre General Sanitari d'Aliments d'Estuchados  
Landete, SL. i vista l'acta d'inspecció núm. 00219, de data 18 de març  
del 2006, es comprova que l'establiment presenta les deficiències  
següents:  
- No té llavamans de funcionament no manual.  
- El personal manipulador no té l'acreditació de formació en higiene  
d'aliments.  
- No té separació adequada entre la zona d'envasament i la d'emmagatzemament.  
S'incomplix amb això el que establix el capítol I punt 2.c i punt  
4 del Reial Decret 2207/1995, pel qual s'establixen les normes d'higiene  
relatives als productes alimentaris i l'article 4 del Reial Decret  
202/2000, pel qual s'establixen les normes d'higiene relatives a manipuladors  
d'aliments.  
Davant d'estos fets s'apliquen els següents fonaments de dret:  
1r) La competència d'esta direcció general té el seu suport legal en  
l'article 9 del Decret 26/2005, de 4 de febrer, del Consell de la Generalitat  
Valenciana pel qual s'aprova el Reglament Orgànic i Funcional  
de la Conselleria de Sanitat.  
2n) El RD 1712/1991, de 29 de novembre sobre el Registre General  
Sanitari d'Aliments.  
3r) La legislació alimentària específica que és d'aplicació en este  
cas i que s'especifica en la pagina següent.  
Vistos els preceptes legals citats i la resta de generals que siguen  
aplicables, resolc, en data 7 de juny del 2006, denegar l'autorització de  
funcionament i inscripció en el Registre General Sanitari d'Aliments.  
Contra este acte es pot interposar recurs d'alçada davant del subsecretari  
de la Conselleria de Sanitat en el termini d'un mes a comptar  
des de l'endemà a la recepció de la notificació de la present resolució,  
d'acord amb l'article 115 de la Llei 30/1992, de 26 de novembre,  
de Règim Jurídic de les Administracions Públiques i del Procediment  
Administratiu Comú, modificada per la Llei 4/1999.  
El director general de Salut Pública: Manuel Escolano Puig